Pelilih Menua Sebauh

Pelilih Menua Sebauh nya sebengkah pelilih menua ti bepalan ba Bagi Menua Bintulu, Sarawak, Malaysia. Pelilih menua tu bekunsi garis entara menua enggau Miri, Baram, Bagi Menua Kapit, Belaga sereta Tatau. Pemesai pelilih menua tu mungkur 5,262.90 kilometer persegi. Pasar Sebauh nyadi palan ekonomi sereta indu pelilih menua tu.

 Demografi 
Penyampau tubuh mensia mayuh ba pelilih menua Sebauh (taun 2000) bisi 21,754 iku. Taja pan nyau deka sebaka pemesai tanah enggau penyampau tubuh enggau Pelilih Menua Tatau, Sebauh diangkat nyadi pelilih menua penuh ungkup Bagi Menua Bintulu kena 1 Ogos 2015.

 Raban bansa 
Pelilih Menua Sebauh diuan bansa Iban, China, Melanau, Melayu enggau Orang Ulu. Tebal agi bansa Iban ngachir ba serata menua pesisir di Sebauh iya nya di Pandan, Labang, Tubau enggau Kakus. Bansa Melanau (tauka bansa Melanau Bintulu/Vaie) betumpu ba pasar Sebauh enggau kandang menua komunal menua pesisir iya nya ba Pandan enggau Labang. Mayuh bansa Melayu ukai asal ari Sebauh, taja pia pengawa jadi melaki bini enggau peranak menua tu kelebih agi bansa Melanau udah nempa bansa Melayu nyadi siti ari etnik besai di Sebauh. Raban bansa China lebih agi bepalan ba mengeri Sebauh, lalu bisi sekeda diau ba kandang menua pesisir Kuala Kebulu enggau Jelalong. Bansa Orang Ulu, baka bansa Kenyah, Kayan, Tatau, Penan enggau Punan mayuh agi ngachir ba serata Pelilih Menua Sebauh enti dibandingka enggau bansa Iban. Tebal agi sida agi diau ba menua pesisir baka Kakus enggau Jelalong.

Bisi penatai populasyen pengereja pengawa ari menua luar ketegal pengawa nebang kayu enggau industri produk kayu. Tebal agi pengereja pengawa ari menua luar tu datai ari Indonesia.

 Penyanding 

 Lambar web ke bukai 

 Dagang temuai Bintulu
 Taman Negara Bintulu